సయ్యద్ సిబ్తే రాజీ

సయ్యద్ సిబ్తే రాజీ (7 మార్చి 1939 - 20 ఆగస్టు 2022) భారతదేశానికి చెందిన రాజకీయ నాయకుడు. ఆయన మూడుసార్లు రాజ్యసభ సభ్యుడిగా, జార్ఖండ్, అస్సాం రాష్ట్రాలకు గవర్నర్‌గా పని చేశాడు. 
జననం, విద్యాభాస్యం 
సయ్యద్ సిబ్తే రాజీ 1939 మార్చి 7న జన్మించాడు. ఆయన రాయ్‌బరేలీలోని హుసేనాబాద్ హయ్యర్ సెకండరీ స్కూల్‌లో 10వ తరగతి పూర్తి చేసి ఆ తర్వాత షియా కాలేజీలో చేరాడు. ఆయన 1969లో రాజకీయ జీవితాన్ని ప్రారంభించిన విద్యార్థి రాజకీయాల్లోకి వచ్చి లక్నో యూనివర్శిటీ నుంచి బి.కామ్ పూర్తి చేశాడు.
రాజకీయ జీవితం
సయ్యద్ సిబ్తే రాజీ  1969లో ఉత్తరప్రదేశ్ యూత్ ఇండియన్ నేషనల్ కాంగ్రెస్ పార్టీలో చేరి 1971లో యూత్ కాంగ్రెస్ అధ్యక్షుడిగా, 1973 వరకు పని చేశాడు. ఆయన 1980 నుండి 1985 వరకు రాజ్యసభ సభ్యుడు,1980 నుండి 1984 వరకు ఉత్తర్ ప్రదేశ్ కాంగ్రెస్ కమిటీ ప్రధాన కార్యదర్శి,  1988 నుండి 1992 వరకు రెండవసారి రాజ్యసభ సభ్యుడిగా, 1992 నుండి 1998 వరకు మూడవసారి రాజ్యసభ సభ్యుడిగా పని చేశాడు.

మరణం
సయ్యద్ సిబ్తే రాజీ ఛాతీ నొప్పితో లక్నోలోని కింగ్ జార్జ్ మెడికల్ యూనివర్సిటీ (కేజీఎంయూ)లోని చేరి ఆ తరువాత ట్రామా సెంటర్‌లోని క్రిటికల్ కేర్ మెడిసిన్ యూనిట్‌కు
చేర్పించగా ఆయన పరిస్థితి విషమించి 20 ఆగస్టు 2022న మరణించాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:1939 జననాలు
వర్గం:2022 మరణాలు